Diari Oficial de la Generalitat Valenciana


Sumari del DOGV 1549, del 23-05-1991 (1991/821242)

RESOLUCIÓ de 6 de maig de 1991, de la Direcció General de Producció i Industries Agràries, per la qual es dicten normes per a l'aplicació i el desplegament de l'Ordre de la Conselleria d'Agricultura i Pesca de 3 de març de 1991, sobre mesures fito-sanitàries per a plantacions de fruiters afectades pel virus de la sharka (plum pox virus) i concessió d'ajudes per l'arrancament d'arbres malalts.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1549

Data del DOGV
:   23-05-1991

Secció del DOGV
:   ALTRES DISPOSICIONS

Número del document
:   1991/821242


Data del document
:   06-05-1991

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

Resolució de 6 de maig de 1991, de la Direcció General de Producció i Indústries Agràries per la qual es dicten normes per a l'aplicació i el desplegament de l'Ordre de la Conselleria d'Agricultura i Pesca del 3 de març de 1991, sobre mesures fitosanitàries per a plantacions de fruiters afectats pel virus de la sharka (plum pox virus) i concessió d'ajudes per a l'arrancament d'arbres malalts.  
L'article vuitè de l'Ordre de la Conselleria d'Agricultura i Pesca de 8 de març de 1991 sobre mesures fito-sanitàries per a plantacions de fruiters afectats pel virus de la sharka i concessió d'ajudes per l'arrancament d'arbres malalts, faculta la Direcció General de Producció i Indústries Agràries per a dictar normes oportunes per l'aplicació i el desplegament d'aquesta ordre. Per això resolc:  
Primer   
Les sol·licituds d'ajuda es presentaran en les oficines dels serveis territorials de la Conselleria d'Agricultura i Pesca o en les oficines de les agències d'Extensió Agrària corresponents, segons el model que s'adjunte, i se'n complimentaran degudament els apartats A i B.  
Segon  
La sol·licitud d'ajudes es considerarà, al seu torn, com a comunicació de la possible presència de la malaltia en les corresponents parcel·les que s'indiquen.  
Tercer  
Una vegada rebuda la sol·licitud d'ajuda o la comunicació de la possible presència de la malaltia en una plantació, el personal tècnic agafarà les mostres de l?esmentada plantació per tal d'analitzar-les.  
Les mostres s'agafaran dels arbres que presenten algun símptoma visual de la malaltia. Cada mostra consistirà en quatre fragments de brots situats en diferents orientacions de cada arbre.  
Quan el nombre d'arbres d'una parcel·la que presenten símptomes de sharka siga superior a 10, el nombre de mostres a prendre serà el que s'indica en la taula núm. 1.  
Quart  
D'acord amb els resultats de les anàlisis, els arbres malalts hauran d'arrancar-se abans del 31 d'agost de cada campanya. Tindran dret a la prima els arbres malalts arrancats.  
Si el nombre d'arbres malalts supera el 35% dels arbres d'una parcel·la s'hauran d'arrancar la totalitat dels arbres de l'esmentada parcel·la. Tenen dret a la prima tots els arbres arrancats.  
En qualsevol cas, no s'arrancaran els arbres mentre el beneficiari no reba l'autorització d'arrancament per part de la conselleria.  
Cinquè  
Una vegada efectuat l'arrancament, el beneficiari haurà de comunicar-ho en un termini de 7 dies a la conselleria (Agència d'Extensió Agrària del SPAI) per tal de fer la comprovació i el pagament de la prima que corresponga.  
sisé  
Els beneficiaris que s'emparen en aquestes ajudes hauran de presentar la següent documentació:  
- Document que acredite la propietat de les parcel·les.  
- Permís de la propietat davant notari, quan el sol·licitant no siga propietari  
- Croquis de la situació de la parcel·la.  
- Croquis de la plantació, indicant-hi la situació dels arbres presumiblement malalts.  
- Fotocòpia del número d'identificació fiscal.  
- Nota de l?entitat bancària on s'haja d'ingressar l?import de l'ajuda amb els codis bancaris i núm. de compte del beneficiari.  
València, 6 de maig de 1991. - El Director General de Producción i Industrias Agrarias: Gonzalo Casanova López.  
ANNEX  
Nombre de mostres que s?han de prendre de cada parcel·la segons el nombre d?arbres malalts.  
Núm. D?arbres malalts Núm. de mostres  
Menys de 10 Tots  
Entre 10 i menys de 20 10  
Entre 20 i menys de 50 15  
Entre 50 i menys de 100 25  
Entre 100 i menys de 200 35  
Entre 200 i menys de 500 50  
Entre 500 i menys de 1.000 75  
Més de 1.000 100  
Veure imatge